section_heading: Opis dobra
paragraph_text: Objekti na datiraju od 6. do 17. stoljeća. Omanji nenaseljeni otok Fumija smješten je pred jugozapadnom stranom otoka Čiova. Sjeveroistočni kut otoka markiran je ranosrednjevjekovnom crkvom sv. Eufemije. Radi se o jednobrodnoj građevini s polukružnom apsidom, a orijentirana je u smjeru istok-zapad. Uz južni zid broda crkve nadograđen je pravokutni aneks s kontraforima na istočnom zidu. Povijesni izvori svjedoče kako su na Fumiji trogirski benediktinci opatije sv. Ivana imali posjed sa samostanom, crkvom i gospodarskim objektima.